
Adresseliste


2005/2638  ART-VI-KMV
14.03.2005
445.23
Utvidelse av fellingstillatelse på jerv innenfor Lierne og Snåsa kommuner - Nord-Trøndelag fylke
Det vises innledningsvis til direktoratets vedtak av 10.03.05 der det er gitt utfyllende kommentarer i forhold til bestandssituasjonen og tapssituasjonen i området, samt vurderinger knyttet til politiske og forvaltningsmessige rammevilkår og de ulike fellingsregimene. 
I direktoratets vedtak av 10.03.05 står det blant annet: 

”Ut fra vurderingene ovenfor, og med hjemmel i viltloven § 12, jf. Forskrift 30. juni 2000 nr. 656 om forvaltning av bjørn, jerv, ulv og gaupe fastsatt ved Kgl. Res. 30. juni 2000 § 3 jf. § 2, treffer direktoratet vedtak om felling av 1 jerv innenfor Låarte reinbeitedistrikt. Eventuelt ytterligere uttak av jerv vil bli vurdert etter nærmere undersøkelser i området. Det må tilstrebes å unngå felling av tispe som har ynglet inneværende år.”
Den 12.03.05 ble det felt en ikke-ynglende jervetispe i dette området. Det ble i forbindelse med fellingsforsøket funnet ytterligere 6 kadaver av rein tatt av jerv, og også gjort sporobservasjoner av flere jerv i området. 

Konklusjon

Ut fra opplysningene ovenfor og videre begrunnelse gitt i direktoratets vedtak av 10.03.05, og med hjemmel i viltloven § 12, jf. Forskrift 30. juni 2000 nr. 656 om forvaltning av bjørn, jerv, ulv og gaupe fastsatt ved Kgl. Res. 30. juni 2000 § 3 jf. § 2, treffer direktoratet vedtak om felling av ytterligere 1 jerv innenfor Låarte reinbeitedistrikt. Det må tilstrebes å unngå felling av tispe som har ynglet inneværende år. 

Dersom yngling påvises i området før evt. felling av enkeltdyr er utført, skal direktoratet v/artsforvaltningsavdelingen varsles for å gjøre en vurdering av om tillatelse til felling av enkeltdyr skal endres til uttak og avliving av årsunge(r) og evt. mordyr fra ynglehi.

Følgende vilkår er knyttet til iverksettelse av fellingstillatelsen:

1. Fellingsområdet er beiteområdet til Låarte reinbeitedistrikt innenfor Lierne og Snåsa kommuner.
2. Direktoratet for naturforvaltning v/Statens Naturoppsyn er ansvarlig for gjennomføring av fellingsforsøket. Fellingsforsøket gjennomføres i tråd med fastsatt instruks for det statlige fellingslaget ved uttak av vilt.

3. Tillatelsen gjelder i tidsrommet 12. mars 2005 – 18. mars 2005. 

4. Direktoratet for naturforvaltning v/artsforvaltningsavdelingen kan til enhver tid trekke tilbake fellingstillatelsen.

Tillatelsen ble gitt muntlig til Statens naturoppsyn den 12.03.05. 

Vedtaket kan påklages til Miljøverndepartementet innen 3 uker, jf. Forvaltningsloven §§ 28 og 29. En eventuell klage skal fremsettes for direktoratet, jf. Forvaltningsloven § 32.

Med hilsen

Terje Bø
Knut Morten Vangen
Seksjonssjef
Førstekonsulent
	Adresseliste:

	Låarte sijte
	
	7760
	Snåsa

	Fylkesmannen i Nord-Trøndelag
	Statens Hus
	7734
	Steinkjer

	Rovviltnemnda i region 6 v/ Fylkesmannen i Nord-Trøndelag
	Statens Hus
	7734
	Steinkjer

	Lierne kommune
	Postboks 40
	7882
	Nordli

	Snåsa kommune
	
	7760
	Snåsa

	Nord-Trøndelag politidistrikt
	
	7734
	Steinkjer

	Miljøverndepartementet
	Postboks 8013 Dep
	0030
	Oslo


	Besøksadresse:

Tungasletta 2

Postadresse:

N-7485 Trondheim
	Telefon:

73 58 05 00

Telefaks:

73 58 05 01
	Videokonf:

73 90 51 40
	Internett:

www.dirnat.no
E-post:

Postmottak@dirnat.no
	Saksbehandler:

Knut Morten Vangen

Telefon:

73 58 05 00


2


